Source: http://www.jamijarvi.fi/kunta/paatoksenteko/esityslistat/kunnanvaltuusto/getfile.php?file=1160
Timestamp: 2017-11-24 07:15:23+00:00

Document:
Pidetään valtuuston kokoushuoneessa tiistaina 10.4.2012
Tämän kokouksen tarkastettu pöytäkirja pidetään nähtävänä Jämijärven kunnan virastossa 13.4.2012 kello 9.00 - 11.00.
Jämijärvellä 3.4.2012
Jämijärven kunta KOKOUSKUTSU 3/2012
Kunnanvaltuusto Laatimispäivämäärä: 3.4.2012
Tiistai 10.4.2012 kello 19.00
25 § LAUSUNTO KUNNALLISHALLINNON RAKENNETYÖRYHMÄN SELVITYKSESTÄ SEKÄ KUNTAUUDISTUKSIIN LIITTYVISTÄ MUISTA
26 § HEVOSHAAN KUNNALLISTEKNIIKAN SUUNNITTELU TARJOUKSET16
Ehdotus: Kokouskutsu asialistoineen on julkipantu kunnan ilmoitustaululle 3.4.2012 ja kokouskutsu on julkaistu Pohjois-Satakunta –lehdessä 5.4.2012 ja Kankaanpään Seutu –lehdessä 5.4.2012. Kokouskutsu asialistoineen on lähetetty kaikille valtuutetuille ja kunnanhallituksen jäsenille 3.4.2012.
Kunnanhallitus 88 § 2.4.2012
22 § TAKAUKSEN MYÖNTÄMINEN JÄMIN JÄNTEELLE SM-HIIHTOJEN 25.-27.1.2013 LUPAMAKSUN VAKUUDEKSI
Suomen Maastohiihto ry on myöntänyt Jämin Jänne ry:n järjestettäväksi televisioitavat SM-hiihdot 25.-27.1.2013. Televisioitavaa suoraa lähetystä kilpailuista tulee vapailla YLE:n kanavilla noin 10-12 tuntia.
Kilpailujen lupamaksu on 25 000 euroa. Järjestelysopimuksessa sovitaan lupamaksulle joko kunnan tai pankin takaus. Takauksen tulee astua voimaan sopimuksen allekirjoitushetkestä 30 vrk:n kuluessa ja sen tulee kestää 60 vuorokautta kilpailutapahtuman päättymisestä.
Jämin Jänne ry anoo, että Jämijärven kunta antaisi takauksen 25 000 euron lupamaksuun 1.5.2012-28.6.2013 väliseksi ajaksi.
Ehdotus: Kunnanhallitus ehdottaa valtuustolle, että valtuusto myöntää 25 000 euron takauksen Jämi SM-hiihtojen 25.-27.1.2013 lupamaksuun ajalle 1.5.2012-28.3.2013.
Kunnanhallitus 91 § 2.4.2012
Liitteenä on sairaanhoitopiirin toiminnan ja talouden raportti 1-2 kk/2012. Liite nro 91.1.
Tasaisen vauhdin mukaan talouden toteutuminen tulisi olla 16,66 %. Sairaanhoidon osalta toteuma on 16,7 %, sosiaalipalvelujen 10,6 % ja päivystyspalveluiden 19,4 %. Raportti perustuu alustavaan kuntalaskutukseen.
Ehdotus: Kunnanhallitus merkitsee raportin tiedokseen ja saattaa sen edelleen tiedoksi valtuustolle.
Kunnanhallitus 93 § 2.4.2012
Esityslistan liitteenä on talouden toteutuminen ajalla 1.1.-31.1.2012. Liite nro 93.1. Vertailutietona on talouden toteutuminen edellisenä vuotena vastaavana ajankohtana.
Kunnanhallitus 99 § 2.4.2012
Valtiovarainministeriö on pyytänyt kuntien lausuntoa Kunnallishallinnon rakennetyöryhmän selvityksestä sekä kuntauudistuksiin liittyvistä muista uudistuksista.
Lausuntoa on pyydetty 13.4.2012 mennessä.
Liitteenä nro 99.1 on selvityksen osa II:n Satakuntaa koskeva osuus. Työryhmän selvitys löytyy kokonaisuudessaan internetistä kohdasta www.kuntauudistus.fi.
Luonnos Jämijärven kunnan lausunnoksi on liitteenä nro 99.2.
Ehdotus: Kunnanhallitus ehdottaa valtuustolle, että valtuusto antaa asiasta oheisen liitteen mukaisen lausunnon.
Kunnanhallitus 101 § 2.4.2012
Tekninen toimi on pyytänyt tarjoukset Hevoshaanalueen I-vaiheen kunnallisteknisten suunnitelmien päivittämisestä. Alkuperäiset suunnitelmat ovat vuodelta 1992. Suunnittelualue I sisältää 15 omakotitalotonttia ja 3 rivitalotonttia.
Tarjousten viimeinen jättöpäivä on 16.03 2012 klo 15.00.
Ehdotus: Kunnanhallitus hyväksyy teknisen lautakunnan esitykset. Suunnittelun kustannukset katetaan Hevoshaan kaavamuutokseen varatuista, säästyvistä varoista.
Asia saatetaan tiedoksi valtuustolle.
Tekninen lautakunta 18 § 27.3.2012
Kunnanhallitus 102 § 2.4.2012
Uusi jätelaki tulee voimaan 1.5.2012. Lakiin liittyy useita siirtymäkausia, mutta kunnallinen jätehuolto jatkuu pääosin ennallaan.
Uuden jätelain 23 §:ssä mainitaan, että kunnassa jätehuollon viranomaistehtävistä huolehtii kunnan nimeämä jätehuoltoviranomainen. Tämä muutos tulee voimaan heti lain voimaantullessa 1.5.2012. Uudesta jätelaista ei aiheudu kunnalle mainittavia lisätehtäviä eikä se edellytä suurta muutosta kunnan hallintosääntöön. Uusi jätelaki selkeyttää kunnalle säädettyjen viranomaistehtävien hoitamista.
Kunnan jätehuoltoviranomainen määritellään valtuuston päätöksellä hallintosäännössä. Hallintosääntöä on tarpeen täsmentää, lisäämällä siihen maininta kunnan jätehuoltoviranomaisesta ja siitä, että jätehuoltoviranomaisen toimivaltaan kuuluvat kunnalle jätelaissa säädetyt viranomaispäätökset.
Voimassa olevassa Jämijärven kunnan hallintosäännössä (41 §) on teknisen lautakunnan tehtäväksi määritelty kunnan jätehuollosta vastaaminen. Näin ollen on tarkoituksenmukaista nimetä tekninen lautakunta jätehuollon viranomaistehtävistä huolehtivaksi jätehuoltoviranomaiseksi.
Päätösehdotus: Tekninen lautakunta esittää kunnanhallitukselle ja edelleen kunnanvaltuustolle, että kunnan hallintosääntöä muutetaan teknisen toimialan osalta seuraavasti.
Hallintosäännön kohtaan lautakunnan tehtävät tehdään lisäys: Tekninen lautakunta toimii jätelain (646/2011) mukaisena kunnan jätehuoltoviranomaisena ja sen toimivaltaan kuuluvat kunnalle jätelaissa säädetyt viranomaispäätökset;
- jätemaksujen kohtuullistamispäätökset.

References: § 2
 § 2
 § 2
 § 2
 § 2
 § 27
 § 2